Document ID: 32012D0450

DECIZIA DE PUNERE ÎN APLICARE A COMISIEI
din 27 iulie 2012
de modificare a Deciziei 2009/821/CE în ceea ce privește lista punctelor de control la frontieră
[notificată cu numărul C(2012) 5187]
(Text cu relevanță pentru SEE)
(2012/450/UE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (1), în special articolul 20 alineatele (1) și (3),
având în vedere Directiva 91/496/CEE a Consiliului din 15 iulie 1991 de stabilire a principiilor privind organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (2), în special articolul 6 alineatul (4) paragraful al doilea teza a doua,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor veterinare pentru produsele care provin din țări terțe și sunt introduse în Comunitate (3), în special articolul 6 alineatul (2),
întrucât:
(1)
Decizia 2009/821/CE a Comisiei din 28 septembrie 2009 de stabilire a unei liste de puncte de control la frontieră, de fixare a anumitor reguli privind controalele efectuate de către experții veterinari ai Comisiei și de determinare a unităților veterinare în cadrul sistemului TRACES (4) stabilește o listă a punctelor de control la frontieră autorizate în conformitate cu Directivele 91/496/CEE și 97/78/CE. Lista respectivă figurează în anexa I la decizia respectivă.
(2)
Ca urmare a comunicărilor din partea Republicii Cehe, Germaniei, Spaniei, Italiei, Portugaliei și Regatului Unit, rubricile pentru punctele de control la frontieră ale statelor membre respective ar trebui modificate în lista care figurează în anexa I la Decizia 2009/821/CE.
(3)
Ca urmare a inspecțiilor satisfăcătoare efectuate de către serviciile de inspecție ale Comisiei, și anume Oficiul Alimentar și Veterinar, noile puncte de control la frontieră din portul Jade-Weser de la Wilhelmshaven din Germania, de la aeroportul din Riga din Letonia și de la aeroportul din Edinburgh din Regatul Unit trebuie să fie adăugate la rubricile corespunzătoare acestor state membre din lista care figurează în anexa I la Decizia 2009/821/CE.
(4)
În plus, Italia a comunicat că punctul de control la frontieră de la aeroportul din Milano-Linate ar trebui suspendat temporar și că suspendarea temporară a punctului de control la frontieră de la Torino-Caselle ar trebui să fie ridicată. Prin urmare, lista cu rubricile statului membru menționat prevăzută în anexa I la Decizia 2009/821/CE ar trebui modificată în consecință.
(5)
În plus, Letonia a comunicat că punctul de control la frontieră de la Patarnieki ar trebui să fie suspendat temporar și rubrica relevantă pentru acest stat membru ar trebui, prin urmare, să fie modificată în mod corespunzător, astfel cum se prevede în anexa I la Decizia 2009/821/CE
(6)
Prin urmare, Decizia 2009/821/CE ar trebui modificată în consecință.
(7)
Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Anexa I la Decizia 2009/821/CE se modifică în conformitate cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 27 iulie 2012.

Labels: 3
18
6